CELEX: 32007R0786
Language: hu
Date: 2007-07-04 00:00:00
Title: A Bizottság 786/2007/EK rendelete ( 2007. július 4. ) az endo-1,4-béta mannanáz EC 3.2.1.78 (Hemicell) takarmány-adalékanyagként való engedélyezéséről EGT-vonatkozású szöveg

5.7.2007   
            
            
               HU
            
            
               Az Európai Unió Hivatalos Lapja
            
            
               L 175/8
            
         
      A BIZOTTSÁG 786/2007/EK RENDELETE
   
   (2007. július 4.)
   az endo-1,4-béta mannanáz EC 3.2.1.78 (Hemicell) takarmány-adalékanyagként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Bacillus lentus (ATCC 55045) által termelt endo-1,4-béta-mannanáz enzimet (EC 3.2.1.78) tartalmazó készítmény (Hemicell) brojlercsirkék takarmány-adalékanyagaként való engedélyezésére vonatkozik.
            
         
               (4)
            
            
               Az Európai Élelmiszer-biztonsági Hatóság (a továbbiakban: a Hatóság) 2006. november 21-i véleményében megállapította, hogy a Bacillus lentus (ATCC 55045) által termelt endo-1,4-béta-mannanáz enzimet (EC 3.2.1.78) tartalmazó készítmény (Hemicell) nincs káros hatással az emberi vagy az állati egészségre, illetve a környezetre (2). A Hatóság továbbá arra a következtetésre jutott, hogy a készítmény nem jelent más olyan kockázatot, amely az 1831/2003/EK rendelet 5. cikke (2) bekezdése értelmében kizárná az engedélyezést. A Hatóság javasolja véleményében a felhasználók biztonsága érdekében a megfelelő intézkedések bevezetését. Úgy véli, nincs szükség a forgalomba hozatalt követően különleges nyomonkövetési követelményekre. A vélemény ellenőrzi az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is.
            
         
               (5)
            
            
               A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőségfokozók” funkcionális csoportjába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. július 4-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  A takarmány-adalékanyagokkal és -termékekkel vagy -hatóanyagokkal foglalkozó tudományos testületnek az 1831/2003/EK rendelettel összhangban a brojlercsirkék esetében takarmány-adalékanyagként használt, Hemicell® béta-D-mannanáz enzimkészítmény biztonságosságáról és hatásosságáról szóló szakvéleménye. Elfogadva 2006. november 21-én. EFSA Lap (2006) 412., 1–12. o.
   
      MELLÉKLET
      
                  Az adalékanyag azonosítószáma
               
               
                  Az engedély birtokosának neve
               
               
                  Adalékanyag
                  (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  12 %-os nedvességtartalmú teljes értékű takarmány aktivitásegysége/kg
               
            
                  Az állattenyésztésben alkalmazott adalékanyagok kategóriája. Funkcionális csoport: emészthetőséget fokozó anyagok.
               
            
                  4a3
               
               
                  Disproquima S.L. által képviselt ChemGen Corp.
               
               
                  endo-1,4-béta-mannanáz:
                  EC 3.2.1.78 (Hemicell)
               
               
                  
                               
                           
                           
                              Az adalékanyag összetétele:
                              
                                 Bacillus lentus (ATCC 55045) által termelt endo-1,4-béta-mannanáz enzimet tartalmazó készítmény, melynek legkisebb aktivitása:
                              folyékony formában:
                              7,2 × 105 U (1)/ml
                           
                        
                               
                           
                           
                              A hatóanyag jellemzése:
                              
                                 Bacillus lentus (ATCC 55045) által termelt endo-1,4-béta mannanáz
                           
                        
                               
                           
                           
                              Analitikai módszer (2)
                              
                              Redukáló cukor meghatározása endo-1,4-béta-mannanázra, dinitroszalicilsav reagens és a keletkező redukáló cukor reakciójának kolorimetriás mérésével.
                           
                        
               
                  Hízócsirkék
               
               
                  —
               
               
                  79 200 U
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Használatkor védőmaszk és védőszemüveg viselése kötelező.
                           
                        
                              3.
                           
                           
                              Olyan összetett-takarmányokban való felhasználáshoz, amelyek galaktomannán-tartalmú hemicellulózokban gazdagok (pl. szója, kukorica).
                           
                        
               
                  2017. július 25.
               
            
         (1)  Egy egységtevékenység az az enzimmennyiség, amely percenként 0,72 mikrogramm (mannózekvivalens) redukáló cukrot termel mannánt tartalmazó szubsztrátból 7,5 pH és 40 °C mellett.
      
         (2)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/html/crlfaa/